b"\n_START_ARTICLE_\nPhilip Seymour Hoffman\n_START_SECTION_\nPrivatliv\n_START_PARAGRAPH_\nPhilip Hoffmans far var protestant og hans mor var katolikk, men han ble ikke strengt oppdratt i noen av religionene. Han levde sammen med kostymedesigneren Mimi O\xe2\x80\x99Donnell, som han i 2003 fikk s\xc3\xb8nnen Cooper Alexander sammen med.\n_START_SECTION_\nFilmkarriere\n_START_PARAGRAPH_\nHoffman tok en Bachelor of Fine Arts i drama etter \xc3\xa5 ha fullf\xc3\xb8rt sin utdannelse ved New York-universitet Tisch School of the Arts. Hans f\xc3\xb8rste steg innenfor filmen kom i 1991 da han hadde en mindre birolle i Duften av kvinne (Scent of a Woman). I 1998\xe2\x80\x931999 bidro han til st\xc3\xb8rre filmer som Flawless, Magnolia og Den talentfulle mr. Ripley som innebar et st\xc3\xb8rre gjennombrudd. I dokumentarfilmen The Last Party, som handler om presidentvalget i \xc3\xa5r 2000, spilte han seg selv. Han fikk ogs\xc3\xa5 gode kritikker for sin hovedrolle i filmen Owning Mahowny._NEWLINE_Utover sin filmkarriere fikk Hoffman anerkjennelse for sine teatertolkninger. Han ble nominert til tre Tony-priser for beste skuespiller for stykker p\xc3\xa5 Broadway; i 2000 for Sam Shepards True West, i 2003 for Eugene O\xe2\x80\x99Neills Lang dags ferd mot natt og i 2012 for Arthur Millers En handelsreisendes d\xc3\xb8d._NEWLINE_I 2006 vant Hoffman en Golden Globe som beste skuespiller innenfor drama, for sin rolle som forfatteren Truman Capote i filmen Capote. Rollen ga ham dessuten en Oscar og dessuten priser som beste skuespiller av bortimot ti filmkritikerforeninger, inkludert National Board of Review, Toronto Film Critics og Los Angeles Film Critics._NEWLINE_Hoffman erstattet Kenneth Branagh som Tom Cruises erkefiende i storfilmen Mission: Impossible III._NEWLINE_Hoffman ble igjen Oscar-nominert, for beste mannlige birolle, i 2007 for Charlie Wilson's War, og i 2008 for sin innsats i Doubt.\n_START_SECTION_\nD\xc3\xb8d\n_START_PARAGRAPH_\nHoffman ble funnet d\xc3\xb8d i sitt hjem p\xc3\xa5 Manhattan i New York 2. februar 2014."